Vihtori Heikkilä

Henrik Viktor (Vihtori) Heikkilä (26. lokakuuta 1868 Anjala – 26. joulukuuta 1923 Tampere) oli suomalainen rakennusmestari, joka valmistui ammattiin Tampereen teollisuuskoulun huonerakennusosastolta vuonna 1888. Heikkilä oli Suomen Rakennusmestariliiton perustajajäsen, ja hän toimi urakoitsijana useiden tamperelaisten tehtaiden rakennushankkeissa. Heikkilä työskenteli yhteensä seitsemän vuotta piirtäjänä Georg Schreckin, F. L. Caloniuksen, Lambert Pettersonin ja Onni Törnqvistin arkkitehtitoimistoissa ja osasi näin itsekin suunnitella sekä pieniä että isoja rakennuksia. Heikkilä piirsi Tampereelle useita taloja, joista näkyvin oli Hämeenkadulla sijainnut Pulla-Helinin talo. Siinä Heikkilä yhdisti uusrenessanssin ja jugendin tyylipiirteitä.Aamulehti 1923a; Kivinen 1982, s. 23–24; Holmala 2010, s. 114; Liuttunen 2018, s. 58–59.

Ensimmäinen maailmansota lamautti Tampereen rakennustuotannon, minkä seurauksena Heikkilä ajautui konkurssiin. Myöhemmin hän oli jäsenenä arviointilautakunnassa, joka tarkasteli sisällissodan aiheuttamia vahinkoja Tampereella.Liuttunen 2018, s. 59. 

Heikkilä oli lähtöisin maanviljelijäperheestä. Vuonna 1895 hän meni naimisiin anjalalaisen Ida Yrjölän (1871–1923) kanssa. Pari sai viisi lasta.Holmala 2010, s. 114; Aamulehti 1923b. 

Suunnittelutöitä Tampereella
Amurin työläismuseokorttelin kaakkoiskulmassa sijaitseva asuintalo ja pari ulkorakennusta (1889–1894)Tampereen kantakaupungin rakennuskulttuuri 1998, s. 90; Holmala 2010, s. 114.
Hämeenkatu 4 (1892, purettu 1970), kirjansitoja Vilhelm Toivosen rakennuttama kivitaloLiuttunen 2018, s. 213.
Ajuriyhdistyksen talo (1893, purettu 1982), Puutarhakatu 27:ssä ja Mustanlahdenkatu 23:ssa sijainnut yksikerroksinen puutaloHildén 1989, s. 15–18, 33.
Pulla-Helinin talo (1902–1908, purettu 1972)Liuttunen 2018, s. 45.
Lidmanin talo (1902–1908)Tampereen kantakaupungin rakennuskulttuuri 1998, s. 178.
Laukonhelmi eli Nykäsen talo (1904, purettu 1973)Liuttunen 2018, s. 271.
Palanderin talon läntinen puolisko (1905)Tampereen kantakaupungin rakennuskulttuuri 1998, s. 69.
Tapola (1905), kauppias E. Tanhusen rakennuttama hirsihuvilaJaakola 2008, s. 68.
Ev.lut. seurakuntien diakoniakeskus (1912), Kyttälänkatu 1:n pihanpuoleinen asuinrakennusTampereen kantakaupungin rakennuskulttuuri 1998, s. 154; Ronni 2015, s. 8–9.

Lähteet
Aamulehti (1923a): Henrik Viktor Heikkilän kuolinilmoitus. Aamulehti 29.12.1923, s. 1. Kansalliskirjaston digitaaliset aineistot Viitattu 19.11.2020.
Aamulehti (1923b): Ida Heikkilän kuolinilmoitus. Aamulehti 27.2.1923 , s. 1. Kansalliskirjaston digitaaliset aineistot Viitattu 12.6.2021.
 Hildén, Juhani (1989): Metson korttelin menneisyyttä. Tampere: Tampereen kaupungin museolautakunta. . 
 Holmala, Aulis (2010): Keskustorin kiinteistöt – vuosisata kaupunkikuvaa: Sumelius, Selin, Palander, Commerce, Sandberg. Tampere: Kiinteistötoimisto Seppo Leuku. . 
 Jaakola, Juha (2008): Tampereen Aitolahden ja Teiskon rakennuskulttuuri. PDF Tampere: Tampereen kaupunki. .
 Kivinen, Paula (1982): Tampereen jugend: Arkkitehtuuri–taideteollisuus. Helsinki: Otava. .
 Liuttunen, Antti (2018): Kadonneet kaunottaret: Tampereen rakennushistoriaa. Tampere: Tampereen museot. .
 Ronni, Ruut (2015): Aleksanterinkatu 20: Selvitys rakennuksen roolista kaupunkikuvassa ja rakennetussa kulttuuriympäristössä. PDF Tampere: Arkkitehtitoimisto Neva. Viitattu 14.6.2019.
 Tampereen kantakaupungin rakennuskulttuuri 1998. Tampere: Tampereen kaupungin kaavoitusyksikkö, 1998. . 

Viitteet

Luokka:Suomalaiset rakennusmestarit
Luokka:Vuonna 1868 syntyneet
Luokka:Vuonna 1923 kuolleet